ระเบียบกรมสรรพสามิตระเบียบกรมสรรพสามิตว่าด้วยการส่งเงินการยกเว้นการส่งเงินเข้ากองทุนน้ำมันเชื้อเพลิง การขอรับเงินชดเชยและการขอรับเงินคืนจากกองทุนน้ำมันเชื้อเพลิง(ฉบับที่ ๒)พ.ศ. ๒๕๕๕[๑] เพื่ออนุวัติตามความในข้อ ๔ (๔) ข้อ ๘ วรรคสอง ข้อ ๒๕ วรรคสอง และข้อ๒๖ แห่งคำสั่งนายกรัฐมนตรี ที่ ๔/๒๕๔๗ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๒๓ธันวาคม พ.ศ. ๒๕๔๗ ซึ่งแก้ไขเพิ่มเติมโดยคำสั่งนายกรัฐมนตรี ที่ ๙/๒๕๔๙ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๗ ธันวาคมพ.ศ. ๒๕๔๙ คำสั่งนายกรัฐมนตรี ที่ ๑/๒๕๕๕ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๑๑มกราคม พ.ศ. ๒๕๕๕ ระเบียบกระทรวงพลังงาน ว่าด้วยการฝากและการเบิกจ่ายเงินกองทุนน้ำมันเชื้อเพลิงพ.ศ. ๒๕๔๙ ลงวันที่ ๒๒ กุมภาพันธ์ พ.ศ. ๒๕๔๙ประกอบกับเพื่อให้เป็นไปตามมติคณะกรรมการบริหารนโยบายพลังงาน ครั้งที่ ๓๙/๒๕๕๔ (ครั้งที่๙๗) เมื่อวันที่ ๒๘ ธันวาคม พ.ศ. ๒๕๕๔ อธิบดีกรมสรรพสามิตจึงวางระเบียบปฏิบัติในการส่งเงินเข้ากองทุนน้ำมันเชื้อเพลิงการยกเว้นการส่งเงินเข้ากองทุนน้ำมันเชื้อเพลิง การขอรับเงินชดเชยและการขอรับเงินคืนจากกองทุนน้ำมันเชื้อเพลิงไว้ดังต่อไปนี้ข้อ ๑ ระเบียบนี้เรียกว่า ระเบียบกรมสรรพสามิต ว่าด้วยการส่งเงินการยกเว้นการส่งเงินเข้ากองทุนน้ำมันเชื้อเพลิง การขอรับเงินชดเชยและการขอรับเงินคืนจากกองทุนน้ำมันเชื้อเพลิง (ฉบับที่ ๒) พ.ศ. ๒๕๕๕ข้อ ๒ ระเบียบนี้ให้ใช้บังคับตั้งแต่วันถัดจากวันออกประกาศเป็นต้นไปข้อ ๓ ให้ยกเลิกความในข้อ ๖แห่งระเบียบกรมสรรพสามิต ว่าด้วยการส่งเงินการยกเว้นการส่งเงินเข้ากองทุนน้ำมันเชื้อเพลิง การขอรับเงินชดเชยและการขอรับเงินคืนจากกองทุนน้ำมันเชื้อเพลิง พ.ศ. ๒๕๕๓ ลงวันที่ ๒ สิงหาคม พ.ศ.๒๕๕๓ และให้ใช้ความต่อไปนี้แทนข้อ ๖ ในกรณีที่มีการกำหนดอัตราเงินส่งเข้ากองทุนสำหรับน้ำมันเชื้อเพลิงให้ผู้ผลิตน้ำมันเชื้อเพลิงส่งเงินเข้ากองทุนโดยยื่นใบส่งเงินตามแบบกองทุน ๑พร้อมหลักฐานที่ระบุในแบบและบัญชีสรุปตามแบบกองทุน ๔ ท้ายระเบียบนี้พร้อมกับการชำระภาษีสรรพสามิต (ถ้ามี)ในกรณีที่มีการกำหนดอัตราเงินส่งเข้ากองทุนสำหรับน้ำมันเชื้อเพลิงที่ผลิตจากโรงกลั่นน้ำมันเชื้อเพลิงหรือโรงแยกก๊าซธรรมชาติเพื่อใช้เป็นวัตถุดิบในโรงอุตสาหกรรมเคมีปิโตรเลียมซึ่งได้รับการยกเว้นภาษีสรรพสามิต ให้ผู้ผลิตน้ำมันเชื้อเพลิงส่งเงินเข้ากองทุนโดยยื่นใบส่งเงินตามแบบกองทุน ๑ พร้อมหลักฐานที่ระบุในแบบและบัญชีสรุปตามแบบกองทุน๔ ท้ายระเบียบนี้ ภายใน ๑๐ วัน นับแต่วันที่จำหน่ายน้ำมันเชื้อเพลิงข้อ ๔ ให้เพิ่มความต่อไปนี้เป็นวรรคห้าของข้อ๑๓ แห่งระเบียบกรมสรรพสามิตว่าด้วยการส่งเงินการยกเว้นการส่งเงินเข้ากองทุนน้ำมันเชื้อเพลิงการขอรับเงินชดเชย และการขอรับเงินคืนจากกองทุนน้ำมันเชื้อเพลิง พ.ศ. ๒๕๕๓ลงวันที่ ๒ สิงหาคม พ.ศ. ๒๕๕๓การยกเว้นไม่ต้องส่งเงินเข้ากองทุนตามวรรคแรกไม่รวมถึงน้ำมันเชื้อเพลิงตามข้อ ๖ วรรคสองข้อ ๕ ในกรณีที่คณะกรรมการบริหารนโยบายพลังงานซึ่งแต่งตั้งโดยคณะกรรมการนโยบายพลังงานแห่งชาติมีการกำหนดอัตราเงินส่งเข้ากองทุนตามข้อ ๖ วรรคสอง แห่งระเบียบกรมสรรพสามิต ว่าด้วยการส่งเงินการยกเว้นการส่งเงินเข้ากองทุนน้ำมันเชื้อเพลิง การขอรับเงินชดเชยและการขอรับเงินคืนจากกองทุนน้ำมันเชื้อเพลิง พ.ศ. ๒๕๕๓ ลงวันที่ ๒ สิงหาคม พ.ศ.๒๕๕๓ ซึ่งแก้ไขเพิ่มเติมโดยระเบียบนี้ ก่อนวันที่ระเบียบนี้มีผลใช้บังคับให้ผู้ผลิตน้ำมันเชื้อเพลิงส่งเงินเข้ากองทุน โดยยื่นใบส่งเงินตามแบบกองทุน ๑พร้อมหลักฐานที่ระบุในแบบและบัญชีสรุปตามแบบกองทุน ๔ ท้ายระเบียบกรมสรรพสามิต ว่าด้วยการส่งเงินการยกเว้นการส่งเงินเข้ากองทุนน้ำมันเชื้อเพลิง การขอรับเงินชดเชยและการขอรับเงินคืนจากกองทุนน้ำมันเชื้อเพลิง พ.ศ. ๒๕๕๓ ลงวันที่ ๒ สิงหาคม พ.ศ.๒๕๕๓ ภายใน ๒๐ วัน นับแต่วันที่ระเบียบนี้มีผลใช้บังคับประกาศณ วันที่ ๒๐ มีนาคม พ.ศ. ๒๕๕๕เบญจา หลุยเจริญอธิบดีกรมสรรพสามิตปริยานุช/ผู้จัดทำ๑๙ เมษายน ๒๕๕๕ณัฐพร/ผู้ตรวจ๑๙ เมษายน ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๖๖ ง/หน้า ๑/๑๒ เมษายน ๒๕๕๕